ການຕັດໄມ້ທຳລາຍປ່າ ຢູ່ໃນອິນໂດເນເຊຍ
ການ​ຫ້າມຖາງ ແລະຈູດເຜົາປ່າ ເປັນເວລາ 2 ປີ ຢູ່ອິນໂດເນເຊຍ ຍັງ​ຖືກ​ໂຈະ​ໄວ້​ຢູ່ ຂະນະທີ່ເຈົ້າໜ້າທີ່ ຊອກຫາທາງ ຫຼຸດຜ່ອນຄວາມເສຍຫາຍ ທາງເສດຖະກິດ
ການຫ້າມຖາງແລະຈູດເຜົາປ່າເປັນເວລາ 2 ປີຢູ່ອິນໂດເນເຊຍ ຊຶ່ງຄວນຈະໄດ້ເລີ່ມຂຶ້ນໃນຕົ້ນປີນີ້ ຍັງຖືກໂຈະໄວ້ຢູ່ ການຫ້າມທີ່ວ່ານີ້ແມ່ນພາກສ່ວນນຶ່ງຂອງຂໍ້ຕົກລົງມູນຄ່ານຶ່ງພັນລ້ານດອລລ່າກັບປະເທດນໍເວເພື່ອຫຼຸດຜ່ອນການປ່ອຍແກັສເຮືອນແກ້ວຫລືແກັສຄາຣ໌ບອນ ໄດອອັກໄຊທີ່ພວກນັກວິທະຍາສາດບາງຄົນເວົ້າວ່າເປັນສາເຫດຕົ້ນຕໍທີ່ພາໃຫ້ອາກາດຂອງໂລກຮ້ອນເອົ້າຂຶ້ນຫຼືສະພາວະໂລກຮ້ອນນັ້ນ ນາຍ Brian Padden ຜູ້ສື່ຂ່າວຂອງ VOA ລາຍງານມາຈາກ ນະຄອນຫລວງຈາກາຕ້າວ່າ ຄວາມວິຕົກກັງວົນກ່ຽວກັບຜົນກະທົບທາງ ດ້ານເສດຖະກິດ ແມ່ນມີສ່ວນໃນການເຮັດໃຫ້ການຈັດຕັ້ງປະຕິບັດຂໍ້ຫ້າມດັ່ງກ່າວມີການຊັກຊ້າ ອິນໂດເນເຊຍ ເປັນປະເທດທີ່ປ່ອຍແກັສເຮືອນແກ້ວຫຼາຍ ເປັນອັນດັບ 3 ຂອງໂລກ ການຈູດເຜົາແລະຕັດໄມ້ທຳ ລາຍປ່າ ສ່ວນໃຫຍ່ແລ້ວແມ່ນເພື່ອເຮັດໄຮ່ປູກຕົ້ນປາລມ໌ ແລະຂຸດບໍ່ແຮ່ ຊຶ່ງໃນປັດຈຸບັນນີ້ ເກີດຂຶ້ນໃນອັດຕາ 100 ລ້ານເຮັກຕາຕໍ່ປີນັ້ນ ແມ່ນປະກອບເປັນ 50% ຂອງການ ປ່ອຍແກັສເຮືອນແກ້ວຂອງອິນໂດເນເຊຍ ປະທານາທິບໍດີອິນໂດເນເຊຍ ທ່ານ Susilo Bambang Yudhoyono ໄດ້ໃຫ້ຄຳໝັ້ນສັນຍາວ່າ ອິນໂດເນເຊຍຈະ ຫຼຸດການປ່ອຍແກັສຄາຣ໌ບອນໄດອອັກໄຊ ລົງໃຫ້ໄດ້ 26% ພາຍໃນປີ 2020 ການໃຫ້ຢຸດເຊົາເປັນເວລາ 2 ປີໃນການ ພັດທະນາພື້ນທີ່ໆເປັນເຂດປ່າໄມ້ໃໝ່ຊຶ່ງຄວນຈະເລີ້ມຂຶ້ນ ໃນເດືອນມັງກອນປີນີ້ ແມ່ນພາກສ່ວນທີ່ສຳຄັນຂອງຂໍ້ລິ ເລີ່ມທາງດ້ານສະແວດລ້ອມຂອງອິນໂດເນເຊຍ ແລະເປັນ ສ່ວນນຶ່ງ ຂອງຂໍ້ຕົກລົງໃນມູນຄ່າ 1,000 ລ້ານໂດລາ ກັບປະເທດນໍເວ ເພື່ອປົກປັກຮັກສາປ່າໄມ້ແລະຫຼຸດຜ່ອນການປ່ອຍແກັສເຮືອນແກ້ວລົງນັ້ນ ແຕ່ການຫ້າມດັ່ງກ່າວໄດ້ມີການຊັກຊ້າແລະໜ່ວຍງານສະເພາະກິດ ທີ່ຮັບຜິດຊອບກ່ຽວກັບ ການພັດທະນາຂໍ້ຫ້າມສະບັບນີ້ກຳລັງດີ້ນຮົນຂົນຂວາຍເພື່ອຊອກຫາຊ່ອງທາງທີ່ຈະປົກປັກ ຮັກສາສະພາບແວດລ້ອມໂດຍປາດສະຈາກການສ້າງຄວາມເສຍຫາຍໃຫ້ແກ່ເສດຖະກິດ ນາງ Nur Masripatin ຜູ້ອຳນວຍການສູນກາງກຳນົດມາດຕະຖານແລະສິ່ງແວດລ້ອມຂອງ ກະຊວງປ່າໄມ້ອິນໂດເນເຊຍກ່າວວ່າ ມັນເປັນເລື່ອງທີ່ເປັນໄປບໍ່ໄດ້ທາງດ້ານເສດຖະກິດທີ່ຈະ ຄາດຫວັງໃຫ້ອິນໂດເນເຊຍຢຸດເຊົາການພັດທະນາ ຢູ່ໃນເຂດຊົນນະບົດ ທີ່ສອກຫຼີກຫ່າງໄກ ທັງໝົດ // ສຽງ // ນາງ Nur Masripatin ເວົ້າວ່າ ໜ່ວຍງານສະເພາະກິດກຳລັງດຳເນີນວຽກການໃນຈໍາກັດຄວາມໝາຍຫລືຄໍານິຍາມ ທີ່ນາງ ເວົ້າວ່າ ຈະຊ່ອຍກຳນົດວ່າຂົງເຂດໃດ ຈະໄດ້ຮັບຄວາມກະທົບກະເທືອນຈາກການຫ້າມດັ່ງ ກ່າວນີ້ ນັກປຸກລະດົມຂອງກຸ່ມປົກປ້ອງສະພາບແວດລ້ອມ Green Peace ນາຍ Yuyun Idradi ມີຄວາມສົງໄສບໍ່ແນ່ໃຈວ່າ ເວລາມີການປະກາດໃຊ້ກັນຢ່າງຈິງຈັງແລ້ວນັ້ນ ການຫ້າມທີ່ວ່ານີ້ ຈະມີຜົນໃດໆຕໍ່ສະພາບແວດລ້ອມ ລາວເວົ້າວ່າ ການຫ້າມດັ່ງກ່າວ ຈະມີຜົນບັງຄັບ ແຕ່ຕໍ່ ການຂໍອະນຸຍາດບຸກເບີກດິນໃໝ່ທໍ່ນັ້ນບໍ່ໄດ້ກວມເອົາດິນເກົ່າແລະພື້ນທີ່ດັ່ງກ່າວສ່ວນໃຫຍ່ ກໍແມ່ນໄດ້ຖືກກຳນົດໃຫ້ເປັນເຂດປ່າສະຫງວນຢູ່ແລ້ວ ລາວກ່າວຕື່ມວ່າຂັ້ນຕອນທັງໝົດນີ້ ໄດ້ມີການຊັກຊ້າກໍຍ້ອນການວິ່ງເຕັ້ນຊັກຊວນຂອງບໍລິສັດ // ສຽງ // ນາຍ Yuyun ເວົ້າວ່າ ທ່ານ Robert Daniel ຈາກພະແນກຮັບຜິດຊອບ ກ່ຽວກັບການປ່ຽນແປງຂອງດິນຟ້າອາ ກາດປະຈຳສະຖານທູດອັງກິດ ທີ່ນະຄອນຫລວງຈາກາຕ້າກ່າວວ່າ ເວລາມີການປະກາດໃຊ້ ແລ້ວນັ້ນ ຂໍ້ຫ້າມສະບັບນີ້ໃນໄລຍະສັ້ນ ແມ່ນຈະບໍ່ຫຼຸດຜ່ອນການປ່ອຍແກັສເຮືອນແກ້ວລົງ ຢ່າງຫຼວງຫຼາຍແຕ່ປະການໃດ // ສຽງ // ທ່ານ Daniel ກ່າວວ່າ ທ່ານເວົ້າຕໍ່ໄປວ່າ ຂັ້ນຕອນທີ່ວ່ານີ້ ແມ່ນພົວພັນກັບການນຳເອົາທຸລະກິດເຂົ້າມາລົງທຶນໃນ ຜົນປະໂຫຍດທາງດ້ານເສດຖະກິດ ຂອງການປະຕິບັດວິທີການພັດທະນາແບບ ທີ່ຍືນຍົງ ທ່ານ Daniel ກ່າວວ່າ ການປູກຕົ້ນໄມ້ຄືນຢູ່ໃນບໍລິເວນທີ່ມີການຕັດໄມ້ ການເພີ່ມຜະລິດ ຜົນຢູ່ໃນສວນປາມລ໌ເຮັດນໍ້າມັນທີ່ມີຢູ່ແລ້ວເພື່ອສະໜອງຕອບຄວາມຕ້ອງການທີ່ມີເພີ່ມຂຶ້ນ ແລະການພັດທະນາພະລັງງານຈາກຄວາມຮ້ອນຂອງໂລກ ຈະນຳມາທັງຜົນປະໂຫຍດທາງ ດ້ານເສດຖະກິດແລະຫຼຸດຜ່ອນການປ່ອຍແກັສເຮືອນແກ້ວໄປພ້ອມໃນໄລຍະຍາວ ນາງ Nur Masripatin ຈາກກະຊວງປ່າໄມ້ຂອງອິນໂດເນເຊຍ ກໍມອງເຫັນຂໍ້ຫ້າມດັ່ງກ່າວ ນີ້ ວ່າເປັນພາກສ່ວນນຶ່ງຂອງຂັ້ນຕອນໄລຍະຍາວ ໃນການຄຸ້ມຄອງຊັບພະຍາກອນທຳມະ ຊາດຂອງອິນໂດເນເຊຍຄືກັນ // ສຽງ // ນາງ Nur Masripatin ເວົ້າວ່າ ນາງ Nur Masripatin ກ່າວວ່າ ມັນເປັນການດີກວ່າ ທີ່ຈະເລື່ອນເວລາໃນການປະກາດ ໃຊ້ຂໍ້ຫ້າມຕັດໄມ້ຊົ່ວຄາວອອກໄປເພື່ອພັດທະນາແຜນການທີ່ສາມາດຈັດຕັ້ງປະຕິບັດຢ່າງ ໄດ້ຜົນຂຶ້ນມາຢ່າງລະມັດລະວັງແທນທີ່ຈະມີການປະກາດອອກໄປຢ່າງຟ້າວຟັ່ງກວມລວມ ຊຶ່ງອາດຈະສ້າງຄວາມເສຍຫາຍໃຫ້ແກ່ເສດຖະກິດ ແລະຖືກຕ່າວປີ້ນຢູ່ໃນສານ